Kruvinosios skerdynės Teksase (franšizė)

Kruvinosios skerdynės Teksase () – amerikiečių siaubo franšizė, kurią sukūrė Tobe Hooper ir Kim Henkel. Ją sudaro devyni filmai, komiksų knygos, romanas ir trys kompiuterinių žaidimų adaptacijos. Franšizės siužeto centre – jaunų žmonių konfrontacija su maniakišku žudiku, žinomu kaip Odinveidis, ir jo kanibalų šeima.

 Filmai 
 Filmas Išleidimo data Režisierius  Scenaristas  Prodiuseris Kruvinosios skerdynės Teksase 1974 m. spalio 11 d. Tobe Hooper Kim Henkel ir Tobe Hooper Tobe Hooper Kruvinosios skerdynės Teksase 2 1986 m. rugpjūčio 22 d. L. M. Kit Carson Menahem Golan ir Yoram Globus Kruvinosios skerdynės Teksase 3. Odinveidis 1990 m. sausio 12 d. Jeff Burr David Schow Robert Engelman Kruvinosios skerdynės Teksase. Kita karta 1995 m. kovo 12 d.Kim Henkel Kim Henkel ir Robert Kuhn Kruvinosios skerdynės Teksase 2003 m. spalio 17 d. Marcus Nispel Scott Kosar Michael Bay ir Mike Fleiss Kruvinosios skerdynės Teksase. Pradžia 2006 m. spalio 6 d. Jonathan Liebesman Sheldon Turner Michael Bay, Mike Fleiss, Kim Henkel, Tobe Hooper, Brad Fuller ir Andrew Form Kruvinosios skerdynės Teksase 3D 2013 m. sausio 4 d. John Luessenhop Adam Marcus, Debra Sullivan ir Kristen Ellis Carl Mazzocone Kruvinosios skerdynės Teksase. Odinveidis 2017 m. spalio 20 d. Julien Maury ir Alexandre Bustillo Seth M. Sherwood Christa Campbell, Lati Grobman, Carl Mazzocone ir Les Weldon Kruvinosios skerdynės Teksase 2022 m. vasario 18 d. David Blue Garcia Chris Thomas Devlin Fede Álvarez, Herbert W. Gains, Kim Henkel, Ian Henkel ir Pat Cassidy
 Filmų serijos pajamos 
Palyginus su kitomis pelningiausiomis amerikiečių siaubo filmų serijomis – „Košmaras Guobų gatvėje“, „Vaikų žaidimai“, „Penktadienis, 13-oji“, „Pjūklas“, „Klyksmas“ ir „Helovinas“ – ir atsižvelgiant į infliaciją, „Kruvinosios skerdynės Teksase“ užima priešpaskutinę vietą su 459,7 mln. JAV dolerių, o „Helovinas“ yra pelningiausia siaubo filmų serija JAV – jos pajamos siekia maždaug 1,09 mlrd. JAV dolerių.
 Filmas Išleidimo data Biudžetas Pajamos  JAV Tarptautiniu mastu Pasaulyje 1. „Kruvinosios skerdynės Teksase“ (1974) 1974 m. spalio 11 d. $140 000 $30 859 000 $1 378 $30 860 378  2. „Kruvinosios skerdynės Teksase 2“ 1986 m. rugpjūčio 22 d. $4 600 000  $8 025 872 — $8 025 872  3. „Kruvinosios skerdynės Teksase 3. Odinveidis“ 1990 m. sausio 12 d. $2 000 000 $5 765 562 — $5 765 562  4. „Kruvinosios skerdynės Teksase. Kita karta“1995 m. rugsėjo 22 d.

1997 m. rugpjūčio 29 d. $600 000 $185 898 — $185 898  5. „Kruvinosios skerdynės Teksase“ (2003) 2003 m. spalio 17 d. $9 500 000 $80 571 655 $26 792 250 $107 363 905 6. „Kruvinosios skerdynės Teksase. Pradžia“ 2006 m. spalio 6 d. $16 000 000 $39 517 763 $12 246 643 $51 764 406  7. „Kruvinosios skerdynės Teksase 3D“ 2013 m. sausio 4 d. $20 000 000 $34 341 945 $12 998 641 $47 340 586  8. „Kruvinosios skerdynės Teksase. Odinveidis“ 2017 m. spalio 20 d. — — $1 476 843 $1 476 843 Iš viso $50 340 000 $199 267 695 $53 515 755 $252 783 450 

 Komiksai 
miniatiūra|259x259px|„Leatherface“ 1 skyriaus viršelis.
1991 m. „Northstar Comics“ išleido keletą komiksų, pagrįstų franšizės filmais, pavadinimu „Leatherface“ (lietuviškai – „Odinveidis“). 2005 m. „Avatar Press“ pradėjo leisti naujus komiksus – „The Texas Chainsaw Massacre“. Juose buvo panaudoti elementai iš ankstesnių komiksų bei 2003 m. perdirbinio siužeto. 2006 m. „Avatar Press“ prarado licenciją ir ji atiteko „Wildstorm“ leidyklai, kuri išleido naujas istorijas, pagrįstas filmais. 2007 m. birželio mėn. „Wildstorm“ pakeitė keletą siaubo komiksų, įskaitant „The Texas Chainsaw Massacre“, leidimo formatą – iš mėnesinių leidinių į specialius leidinius ir mini serijas.

Komiksų serijose nebuvo nė vieno pagrindinio personažo iš originalaus filmo, išskyrus patį Odinveidį. 1991 m. „Leatherface“ mini serija buvo laisvai pagrįsta trečiuoju franšizės filmu – „Kruvinosios skerdynės Teksase 3. Odinveidis“. Autorius Mort Castle sakė: „Serija buvo labai laisvai pagrįsta filmu „Kruvinosios skerdynės Teksase 3. Odinveidis“. Dirbau pagal originalų David Schow scenarijų ir režisieriaus Jeff Burr smarkiai redaguotą filmo versiją, bet turėjau daugiau ar mažiau laisvę rašyti siužetą taip, kaip ji turėjo būti pasakojama. Pirmasis leidimas parduotas 30 000 egzempliorių tiražu“. Kirk Jarvinen nupiešė iliustracijas pirmajam skyriui, o Guy Burwell užbaigė likusią serijos dalį. Komiksai, kuriems nebuvo taikomi tie patys Kino filmų asociacijos (MPAA) cenzūros apribojimai, buvo gerokai kraujingesni nei galutinis filmas. Taip pat buvo pakeista pabaiga ir kelių personažų likimas. „Northstar Comics“ planavo adaptuoti originalų franšizės filmą, bet šis planas taip ir nebuvo įgyvendintas.Mort Castle (w). "Hunters in the Night" Leatherface, vol. 1, no. 4, p. 1/Introduction (1991). Northstar Comics.

 Kompiuteriniai žaidimai 
Pagal franšizę sukurti trys kompiuteriniai žaidimai.

1983 m. „Wizard Video“ išleido Atari 2600 konsolei skirtą „The Texas Chainsaw Massacre“ žaidimą, kuris adaptavo pirmąją filmų serijos dalį. Žaidime žaidėjas įkūnija Odinveidį ir bando nužudyti įsibrovėlius, tuo pačiu vengdamas kliūčių, kaip tvoros ar karvių kaukolės. Kaip vienas iš pirmųjų siaubo žanro kompiuterinių žaidimų, „The Texas Chainsaw Massacre“ išleidimo metu sukėlė daug kontroversijų dėl savo smurtinio pobūdžio ir nepardavė daug kopijų, nes daugelis kompiuterinių žaidimų parduotuvių atsisakė juo prekiauti. Kitas „Wizard Video“ žaidimas, „Halloween“, sulaukė šiek tiek geresnių atsiliepimų, tačiau dėl riboto parduotų kopijų skaičiaus abu žaidimai tapo labai vertingais daiktais tarp Atari kolekcionierių.

2006 m. „HeroCraft“ kartu su leidėju „MindMatics“ išleido mobilųjį žaidimą „Texas Chainsaw Massacre“ pagal „New Line Cinema“ licenciją.

2021 m. gruodžio mėn. vykusiuose „The Game Awards“ apdovanojimuose buvo paskelbta apie naują žaidimą „The Texas Chain Saw Massacre“, sukurtą pagal originalų filmą, kurį išleis „Gun Interactive“ – kompanija, sukūrusi žaidimą „Friday the 13th: The Game“. 2023 m. rugpjūčio 18 d. pasirodė Microsoft Windows, PlayStation 4, PlayStation 5, Xbox One ir Xbox Series X/S platformose.

Franšizė taip pat pasirodė įvairiuose nesusijusiuose žaidimuose –„Mortal Kombat X“, „Dead by Daylight“, „Call of Duty: Modern Warfare“, „Call of Duty: Warzone“, „Rocket League“ ir „Fortnite“.

 Išnašos 

Kategorija:Filmų serijos